കോവിഡ് ബാധിച്ച് ബിജെപി പ്രവര്ത്തകന് മരിച്ചു കൊട്ടാരക്കര : കോവിഡ് ബാധിച്ചു ചികിത്സയിലിരുന്ന ബിജെപി പ്രവര്ത്തകന് മരിച്ചു. കോട്ടാത്തല പണയില് പുന്നപള്ളില് വിജയ വിലാസത്തില് പരേതനായ കുമാരന്റെ മകന് ഹരിദാസ് 48 ആണ് മരിച്ചത്. തിരുവോണത്തിന് മുമ്ബ് കൊട്ടാരക്കര മുനിസിപ്പാലിറ്റിയില് നടന്ന സമരത്തില് അറസ്റ്റിലായ ഹരിദാസ് കൊട്ടാരക്കര സബ് ജയിലില് റിമാന്ഡിലായിരുന്നു. പിന്നീട് ജാമ്യം കിട്ടി പുറത്തിറങ്ങിയ ഹരിദാസിനു പനി ബാധിച്ചതോടെ നടത്തിയ പരിശോധനയിലാണ് കോവിഡ് സ്ഥിരീകരിച്ചത്. തുടര്ന്ന് മൈലത്തെ കോവിഡ് സെന്ററില് പ്രവേശിപ്പിക്കുകയും ശക്തമായ ശ്വാസം മുട്ടല് അനുഭവപ്പെട്ടതിനെ തുടര്ന്ന് കൊല്ലത്തെ സ്വകാര്യ ആശുപത്രിയിലേക്ക് മാറ്റുകയുമായിരുന്നു. ജയിലില് വെച്ചാണ് കോവിഡ് ബാധിച്ചതെന്ന് സംശയിക്കുന്നു. ഭാരതിയാണ് അമ്മ. ഭാര്യ: റീന.